Owain Doull

Beiciwr proffesiynol o Gymru yw **Owain Doull** (ganwyd 2 Mai 1993). Bydd yn ymuno â thîm rasio lôn Team Sky ar gyfer tymor 2017 ac mae hefyd yn aelod o dîm rasio trac Prydain Fawr.

Magwyd Doull yng Nghaerdydd ac aeth i Ysgol y Wern ac Ysgol Gyfun Glantaf.

Ar 22 Awst 2019 rhyddhawd delwedd hyrwyddo gan ei dîm INEOS ar gyfer ras Vuelta Espaňa 2019 yn dangos seiclwyr y tîm gan gynnwys Owain Doull. O dan y ddelwedd o Owain roedd baner Cymru fel eicon, ac nid baner Jac yr Undeb. Cydnabwyd a llongyfarchwyd y weithredu symbolaidd yma gan gefnogwyr Cymru ar Twitter.

## Gyrfa feicio
Dechreuodd Doull feicio gyda chlwb Maindy Flyers yng Nghaerdydd ac yn 2011 cafodd ei ddewis i fod yn rhan o Raglen Datblygu Olympaidd British Cycling ynghyd â'i gyd Gymry, Amy Roberts ac Elinor Barker. Roedd yn aelod o dîm Cymru ar gyfer Gemau Ieuenctid y Gymanwlad 2011 yn Ynys Manaw, gan ennill medal arian yn y ras ffordd, ac, ynghyd â Dan Pearson, fedal efydd yn y ras ffordd i dimau. Yn 2012, cafodd Doull ei ddewis ar gyfer Rhaglen Academi British Cycling.

Parhaodd Doull i fod yn aelod o'r Tîm Ymlid a chipiodd fedal aur yng nghymal Manceinion o Gwpan y Byd Seiclo Trac yr UCI ym mis Tachwedd 2013 a medal efydd yn yr ail gymal yn Aguascalientes, Mecsico ym mis Rhagfyr 2013, ond llwyddodd i gipio ei fedal unigol cyntaf wrth ennill y fedal aur yn y Ras scratch.

Trodd Doull yn broffesiynol ar gyfer tymor 2014 gan ymuno â thîm An Post–Chain Reaction ac roedd yn aelod o dîm Cymru ar gyfer y Ras lôn yng Ngemau'r Gymanwlad 2014 yn Glasgow, Yr Alban, ynghyd â Geraint Thomas, Luke Rowe, Jon Mould, Sam Harrison a Scott Davies.

Yn 2015 Doull gwrthododd Doull gynnig i ymuno â Team Europcar gan ymuno â thîm WIGGINS oedd wedi ei sefydlu gan Bradley Wiggins er mwyn paratoi beicwyr ar gyfer cystadleuaeth y Tîm ymlid yng Ngemau Olympaidd 2016.

Ym mis Medi 2015 llwyddodd Doull i orffen yn drydydd yn y Tour of Britain gan ennill y ras bwyntiau ac ym mis Mai 2016, cyhoeddwyd ei fod yn ymuno â Team Sky.

Yng Ngemau Olympaidd 2016 yn Rio de Janeiro, Brasil, roedd Doull yn aelod o dîm ymlid Prydain Fawr a lwyddodd i ennill y fedal aur a thorri record y byd yn y rownd derfynol. Fe yw'r Cymro Cymraeg cyntaf erioed i ennill medal aur Olympaidd.

## Palmarès
;2012
: 1af 20px|link=National cycling champion jersey Ras Ymlid Unigol, Pencampwriaeth Seiclo Trac Prydain Fawr
: 3ydd 15px Madison (gyda George Atkins), Pencampwriaeth Seiclo Trac Prydain Fawr
;2013
: 1af 20px Ras Ymlid Tîm, Pencampwriaeth Seiclo Trac Ewrop
: 1af  Cystadleuaeth pwyntiau An Post Rás
: 4ydd ZLM Tour
: Cwpan y Byd Seiclo Trac
::1af 20px Ras Ymlid Tîm, Manceinion
::1af 20px Ras Scratch, Aguascalientes
::3ydd 15px Ras Ymlid Tîm, Aguascalientes
;2014
: 1af 20px Ras Ymlid Tîm, Pencampwriaeth Seiclo Trac Ewrop
: 1af 20px Overall Le Triptyque des Monts et Châteaux
::1af Cymal 3
: 2il Pencampwriaeth yn Erbyn y Cloc d23 Prydain Fawr
: 4ydd Ronde Van Vlaanderen Beloften

;2015
: 1af 20px|link=National cycling champion jersey, Pencampwriaeth Lôn d23 Prydain Fawr
: 1af 20px Ras Ymlid Tîm, Pencampwriaeth Seiclo Trac Ewrop
: Flèche du Sud
::1af  Cystadleuaeth pwyntiau
::1af Cymal 3 a 4
: 2il 15px|link=Silver medal Ras Ymlid Tîm, Pencampwriaeth Seiclo Trac y Byd
: 2il Le Triptyque des Monts et Châteaux
::1af  Cystadleuaeth pwyntiau
: 2il La Côte Picarde
: 2il Pencampwriaeth yn Erbyn y Cloc d23 Prydain Fawr
: 3ydd Tour of Britain
::1af  Cystadleuaeth pwyntiau 
: 5ed Pencampwriaeth yn Erbyn y Cloc d23 y Byd
: 7fed ZLM Tour
: 10fed Tour de Normandie
: 10fed Ronde Van Vlaanderen Beloften
;2016
: 2il 15px|link=Silver medal Ras Ymlid Tîm, Pencampwriaeth Seiclo Trac y Byd
: 1af 15px|link=Gold medal Ras Ymlid Tîm, Gemau Olympaidd

## Cyfeiriadau
## Dolenni allanol
*Cycling Archives - Owain Doull 
*Ffrwd Twitter Owain Doull

Categori:Genedigaethau 1993
Categori:Seiclwyr o Gymru
Categori:Pobl o Gaerdydd
Categori:Pobl o Gymru yn y Gemau Olympaidd
Categori:Cystadleuwyr yng Ngemau Olympaidd yr Haf 2016
Categori:Pobl o Gymru â medal aur yn y Gemau Olympaidd